Lõuna 2a

Lõuna 2a on eluhoone Pärnus aadressil Lõuna tänav 2a. 1936. aastal valminud funktsionalistlikus stiilis villa on tunnistatud riiklikuks kultuurimälestiseks. Ajalugu Elamu projekteerisid aastatel 1933–1936 Olev Siinmaa ja Anton Soans. Hoone esimene omanik oli jõukas ärimees, seltskonnategelane ja diplomaat Jaak Jakobson. Ehitus toimus aastatel 1935–1936. Nõukogude ajal asus villas lasteaed. 1990. aastal alustas hoones tööd puuetega laste ja noorte tugikodu Maarja, mis tegutses seal 2007. aastani. 2008. aastal müüs Pärnu linn villa Port Artur Grupi omanikule Viljo Vetikule 7 miljoni krooni eest (0,45 miljonit eurot). Pärast omanikuvahetust hoone restaureeriti arhitekt Jaak Huimerinna projekti järgi. Viited Välislingid Lõuna 2a – kultuurimälestiste registris Õnneliku saatusega maja Moodne kodu, 16. detsember 2014